ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-Е.03.01-539190/9-2018

Обреновац, 21.12.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 1761/2018 (3000/1702/2018), за набавку „Поправка и замена изолације постројења и уређаја на блоковима А1, А2 и А3 у ТЕНТ-А и на осталим блоковима по налогу Наручиоца“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

За испуњење Кадровског капацитета предвидели сте 130 извршилаца и то:

*„ Кадровски капацитет*

*Понуђач располаже минималним кадровским капацитетом ако има следеће извршиоце (запослене или ангажоване по основу другог облика ангажовања ван радног односа, предвиђеног члановима 197–202. Закона о раду):*

*-       два дипломирана инжењера са лиценцама Одговорног извођача радова из групе 410 или 411 и Одговорног пројектанта из групе 310 или 311, издате од Инжењерске коморе Србије.*

*-       28 монтера скела, са мин. III степеном стручне спреме.*

*-       32 изолатера топлотних уређаја, са мин. III степеном стручне спреме.*

*-       12 бравара, са мин. III степеном стручне спреме.*

*-       12 електро заваривача, , са мин. III степеном стручне спреме.*

*-       2 руковаоца грађевинском механизацијом или 2 руковаоца једноставним грађевинским машинама.*

*-       22 лимара, са мин. III степеном стручне спреме.*

*-       16 помоћних радника.*

*-       2 возача виљушкара.*

*-       2 возача трактора“*

Након вишегодишњег искуства у реализацији јавних набавки за ову врсту посла, напомињемо да предвиђени обим посла није у сразрери са захтеваним кадровским капацитетом, јер је укупан број од **130 извршилаца** превисок, непотребан и неоправдан, а посебно захтеваних 28 монтера скела, 32 изолатера топлотних уређаја, 12 бравара, 12 електро заваривача, 22 лимара, 16 помоћних радника.

Оваквим захтевом нереално је тражен повећан број кадрова што је у супротности са чланом 76. став 6. Закона о јавним набавкама и да је такав услов очигледно постављен са циљем ограничавања конкуренције и неоправданом дискриминацијом понуђача, имајући у виду предметни обим посла.

У складу са чланом 10. став 1. Закона о јавним набавкама као Наручилац у обавези сте да у поступку јавне набавке омогућите што је могуће већу конкуренцију, а ставом 2. да не можете ограничити конкуренцију што Ви као Наручилац оваквим захтевима чините.

Такође Чланом 12. ставом 1. Закона о јавним набавкама дужни сте да у свим фазама поступка обезбедите једнак положај свим понуђачима, а ставом 2. наведеног члана предвиђено је да као Наручилац не можете одређивати услове који би значили националну, територијалну, предметну или личну дискриминацију међу понуђачима, нити дискримацију која би произлазила из класификације делатности коју обавља Понуђач.

Наведеним захтевима као Наручилац, вршите директу фаворизацију тачно одређеног понуђача, јер сте у предметној конкурсној документацији, дефинисаним неопходним кадровским капацитетом, поступили супротно одредби члана 76. став 2. ЗНЈ и одредби члана 10. став 2 ЗНЈ и нисте оправдали зашто Вам је потребан 130 извршилаца за конкретну јавну набавку, јер је број захтеваних кадрова превисок по предмету и обиму јавне набавке.

У вези са тим наводимо Вам Решење Републичке комисије за заштиту права у поступцима Јавних набавки бр. 4-00-1585/2016 од 20.12.2016. везано за ЈН број 3000/1482/2016 ( 1295/2016)- Поправка и замена изолације грејних површина уређаја и заједничких постројења и објеката ТЕНТ-А од 17.01.2017, на свих 6 блокова , где Вам је као Наручиоцу наложено да захтевани Кадровски капацитет од 81 радника, смањите на примерен број лица, сразмерно предмету јавне набавке.

Сходно том Решењу Републичке комисије за заштиту права у поступцима Јавних набавки, морали сте захтевани кадровски капацитет смањити са 81 радника ( који сте првобитно захтевали) на 44 радника, колико сте реално проценили за реализацију предмета на свих 6 блокова**.**

Наглашавамо Вам да у предметној Јавној набавци број **1761/2018 (3000/1702/2018)** изводиће се радовина **3 блока** тј. поправка и замена изолације постројења и уређаја на блоковима А1, А2 и А3 у ТЕНТ-А, а на осталим блоковима по налогу Наручиоца , па је захтевани кадровски капацитет од 130 извршилаца сходно напред наведеном превисок, нелогичан и дискриминаторски по остале понуђаче.

**Захтевамо од Вас као Наручиоца да кадровски капацитет смањите на примерен број лица, сразмерно предмету јавне набавке како би успешно реализовали предмет Јавне набавке број 1761/2018 (3000/1702/2018) и обезбедили свим понуђачима једнак законски третман.**

**ОДГОВОР 1:**

Наручилац остаје при захтеву из конкурсне документације у вези са додатним условом кадровског капацитета. Наручилац истиче да је погрешна процена заинтересованог лица да предвиђени обим посла није у сразмери са захтеваним кадровским капацитетом, као и да је укупан број од 130 извршилаца превисок. Управо због специфичности предмета јавне набавке, претходних искустава наручиоца у реализацији уговора са истим или сличним предметом набавке и одређених потешкоћа у самом извршењу, наручилац је објективно проценио који број кадрова је неопходно да понуђачи прикажу, како би квалитетно и благовремено реализовали предметни уговор. Ово је нарочито важно ако се има у виду да је суштина додатних услова за учешће у поступку омогућавање понуђачима да докажу да имају све капацитете за успешну реализацију конкретног уговора, а са друге стране на наручиоцу је да одређеним капацитетом омогући несметано обављање свих послова из своје делатности и реализацију уговора од суштинског значаја за функционисање наручиоца, без обзира на непредвиђене околности које могу настати у извршењу уговора (код кадрова су неочекиване околности најизвесније – од могућности повреда, до отворених боловања и других спречености за рад и сл.). Потенцијални понуђачи су свакако слободни да по свим облицима ангажовања прикажу кадрове који су захтевани или поднесу заједничке понуде и тиме ни на који начин нису дискриминисани нити је конкуренција ограничена.

У вези са поменутим решењем Републичке комисије за заштиту права у поступцима јавних набавки, истичемо да се свака јавна набавка заснива на различитом односно посебном опису послова и чињеничном стању, те се на наведено решење не може користити као идентичан пример, а поготово не са становишта стварања обавезе да наручилац одступи од својих објективних потреба. Напомињемо да права наручиоца не могу бити ограничена, нити исти има дужност да мења и прилагођава своје објективне потребе свим заинтересованим лицима, односно да омогућава учешће у поступку свим потенцијалним понуђачима, већ само онима који заиста и могу да несметано реализују конкретан уговор.

Такође, за јавну набавку 3000/1482/2016 (1295/2016) на коју се заинтересовано лице позива, а на основу које је Републича комисија донела решење бр. 4-00-1585/2016 од 20.12.2016., предвиђен је вишеструко мањи обим посла, што се може проверити у техничкој спецификацији радова. У овој јавној набавци је обим посла неколико пута већи, што се лако може проверити по количинама предвиђеног материјала за уградњу за сваку појединачну позицију радова, без обзира што се радови изводе на само три блока, тако да сматрамо да су тврдње заинтересованог лица нетачне.

**ПИТAЊE 2:**

За испуњење Кадровског капацитета ЈН бр.1761/2018 (3000/1702/2018) захтевано је за све извршиоце, осим за руковаоце грађевинском механизацијом , помоћне раднике, возаче трактора и виљушкара, најмање III степен стручне спреме, и то:

*„ Кадровски капацитет*

*Понуђач располаже минималним кадровским капацитетом ако има следеће извршиоце (запослене или ангажоване по основу другог облика ангажовања ван радног односа, предвиђеног члановима 197–202. Закона о раду):*

*-       два дипломирана инжењера са лиценцама Одговорног извођача радова из групе 410 или 411 и Одговорног пројектанта из групе 310 или 311, издате од Инжењерске коморе Србије.*

*-       28 монтера скела, са мин. III степеном стручне спреме.*

*-       32 изолатера топлотних уређаја, са мин. III степеном стручне спреме.*

*-       12 бравара, са мин. III степеном стручне спреме.*

*-       12 електро заваривача, , са мин. III степеном стручне спреме.*

*-       2 руковаоца грађевинском механизацијом или 2 руковаоца једноставним грађевинским машинама.*

*-       22 лимара, са мин. III степеном стручне спреме.*

*-       16 помоћних радника.*

*-       2 возача виљушкара.*

*-       2 возача трактора.“*

Сасвим је нејасно због чега је тражен минимум III степен стручне спреме, када Наручилац за све кадрове, сем за помоћне раднике, захтева достављање одређених доказа уверења од овлашћених институција (дипломе, сертификате, потврде, уверења, дозволе и сл.) којим се доказује да су оспособљени за извођење радова на монтирању скела, на изолацији топлотних уређаја, на браварским радовима, на електро заваривачким радовима, на руковању грађевинским механизацијом или машинама, на лимарским радовима, вожњи виљушкара и тракторa.

Наведени захтев у исто време условљава потенцијалне понуђаче да ти захтевани кадрови који су оспособљени за рад на одређеним пословима имају минимум средњу стручну спрему.

Напомињемо да у образовном систему Републике Србије, не постоји могућност школовања за нека од наведених занимања.

Наведени услов наручиоца није у логичкој вези са предметом јавне набавке, јер је са становишта оправданости одређивања додатних услова и чињенице да ће понуђачи доказати да су њихови кадрови оспособљени за рад на конкретним пословима непотребно и непримерено захтевати да ти кадрови имају завршену минимум III степен средње школе. Дакле, једино што може бити релевантно је да су кадрови који су тражени заиста и оспособљени за рад на тим пословима, а који степен образовања имају, односно да ли је то основна, средња или виша школа, то уопште није релевантно нити је такав захтев наручиоца оправдан.

У том смислу, сматрамо да је овакав услов неправилно одређен и у супротности са чланом 76. став 6. Закона о јавним набавкама, те је постављен са циљем ограничавања конкуренције и неоправданом дискриминацијом оних понуђача који имају стручно оспособљене кадрове који су захтевани овом конкурсном документацијом, али са нижим степеном образовања.

Сматрамо да је неопходно изменити конкурсну документацију у овом делу тако да иста буде сачињена у складу са одредбом члана 61. став 1. ЗЈН у вези са одредбом члана 76. став 6. ЗЈН и то тако што у истој уопште не би били предвиђени нивои конкретних образовања, који заиста нису ни у каквој логичкој нити стручној вези са стручном оспособљеношћу за конкретне извршиоце, које се стиче пре свега обукама и доказује уверењима и потврдама као и дипомама о стручној оспособљености за обављање одређених послова.

У складу са чланом 10. став 1. Закона о јавним набавкама као Наручилац у обавези сте да у поступку јавне набавке омогућите што је могуће већу конкуренцију, а ставом 2. да не можете ограничити конкуренцију што Ви као Наручилац оваквим захтевима чините.

Такође Чланом 12. ставом 1. Закона о јавним набавкама дужни сте да у свим фазама поступка обезбедите једнак положај свим понуђачима, а ставом 2. наведеног члана предвиђено је да као Наручилац не можете одређивати услове који би значили националну, територијалну, предметну или личну дискриминацију међу понуђачима, нити дискримацију која би произлазила из класификације делатности коју обавља Понуђач.

Наведеним захтевима као Наручилац, вршите директну фаворизацију тачно одређеног понуђача, јер сте у предметној конкурсној документацији, поступили супротно одредби члана 76. став 2. ЗНЈ и одредби члана 10. став 2 ЗНЈ и нисте правилно утврдили зашто Вам је потребан III степен стручне спреме за наведене извршиоце, кад напомињемо опет да у образовном систему у Републици Србији не постоји могућност школовања за поједина захтевана занимања.

У вези са тим наводимо Вам одговор број 105-Е.03.01.-4055/8-2017 од 20.01.2017.који сте дали Заинтересованом лицу у оквиру Додатних информација или појашњења у вези припремања понуде (број 6.) по ЈН 3000/1482/2016 ( 1295/2016) - Поправка и замена изолације грејних површина уређаја и заједничких постројења и објеката ТЕНТ-А од 17.01.2017, по идентичној јавној набавци, а који сте усвојили, па сте изменом конкурсне документације, захтевани додатни услов III степен стручне спреме у Кадровском капацитету избрисали.

Наглашавамо Вам да у предметној Јавној набавци број **1761/2018 (3000/1702/2018)** - поправка и замена изолације постројења и уређаја на блоковима А1, А2 и А3 у ТЕНТ-А, а на осталим блоковима по налогу Наручиоца, захтевани степен стручне спреме у кадровском капацитетиту је нелогичан, неоправдан и дискриминаторски по остале понуђаче.

**Захтевамо од Вас као Наручиоца да услов III степен стручне спреме у наведеном кадровском капацитету измените како би успешно реализовали предмет Јавне набавке број 1761/2018 (3000/1702/2018) и обезбедили свим понуђачима једнак законски третман.**

**ОДГОВОР 2:**

Наручилац остаје при захтеву из конкурсне документације у вези са додатним условом кадровског капацитета. Наручилац захтева минимум III степен стручне спреме који показује да је радник завршио средње стручно образовање од три године или неформално образовање одраслих (односно учење кроз животно или радно искуство, у свему према Националном оквиру квалификација у Србији-НОКС, мин. 960 сати обуке) чиме стиче звање квалификованог радника који је потребан за обављање послова у предметном поступку. Према томе, сматрамо да је наш захтев у потпуности оправдан и да је степен стручне спреме минимум стручности захтеваних кадрова које наручилац мора да тражи.

Према НОКС-у, радник који поседује III степен је: "Способан да обавља послове самостално у складу са техничко-технолошким процедурама, организује сопствени рад и/или других, итд.". Међутим, према НОКС-у, радници који поседују II степен спадају у категорију полуквалификованих радника који "обављају послове у складу са утврђеним техничко-технолошким поступцима, уз повремени надзор" и не могу да буду самостални. Квалификација радника који поседује, нпр. II степен не може да задовољи специфичне послове и сложене услове за рад у термоелектрани, па је због тога минимални захтев који наручилац поставља III степен стручне спреме.

Наручилац није ни на који начин ограничио врсту радног ангажовања захтеваних радника, у складу са важећим прописима Републике Србије.

**ПИТAЊE 3:**

На страни 9 у ставу 3 Конкурсне документације у делу Обавезе изабраног понуђача наводи се да је обавеза Понуђача : да обезбеди привремене објекте за ускладиштење грађевинског, осталог и опасног материјала, објекте за боравак, смештај и исхрану радника, алата, објекте за техничко особље и др.

Колико дана пре почетка радова Наручилац обезбедјује, сходно траженом захтеву, место за привремене објекте и место за смештај техничког особља?

**ОДГОВОР 3:**

Наручилац је дужан да обезбеди место за привремене објекте након потписивања уговора, а пре увођења Извођача у посао, тј. почетка радова.

**ПИТAЊE 4:**

На страни 10 у ставу 17 Конкурсне документације у делу Обавезе изабраног понуђача наводи се да је обавеза Понуђача да: Радове изведе квалитетно и стручно, са траженим бројем квалификоване радне снаге и стручним техничким особљем.

Сматрамо да је обавеза Изођача да радове изводи према усаглашеном Термин плану са Наручиоцем, а да Наручилац не може условљавати Извођача бројем извршилаца. Наручилац може од Извођача да захтева само да се придржава и изводи радове према међусобно усаглашеном термин плану.

Предлажемо Наручиоцу да избрише непотребно “..,са траженим бројем квалификоване радне снаге …”.

**ОДГОВОР 4:**

Наручилац остаје при захтеву из конкурсне документације. У оквиру одговора под бројем 1. наручилац је објаснио због чега је неопходна поузданост понуђача у кадровском смислу у току целог тока трајања уговора. Наручилац не условљава понуђаче бројем извршилаца, већ омогућава потпуну оперативност на терену, без обзира на временске и ситуационе околности и прилике, које неће пореметити благовремену реализацију уговора.

**ПИТAЊE 5:**

На страни 10 у ставу 23 Конкурсне документације у делу Обавезе изабраног понуђача наводи се да је обавеза Понуђача да: Достави списак ангажованих радника за све време важења уговора.

Наручилац може од Извођача да захтева да се придржава међусобно усаглашеног термин плана израде, а не по својој процени да захтева минималан број радника за све време трајања уговора. Предлажемо Наручиоцу да се обавеза да Изабрани понуђач увек има минимално тражени број радника све време трајања уговора избрише.

**ОДГОВОР 5:**

Наручилац остаје при захтеву из конкурсне документације. Наручилац је већ дао одговор на постављено питање. Доказ о ангажованим радницима за све време трајања уговора је уобичајен начин да у сваком моменту наручилац има контролу над извођачем и самом реализацијом уговора. Тим доказом се обезбеђује присуство одређеног минимално траженог броја радника за све време трајања уговора, што је објективан и логичан захтев наручиоца и ни на који начин не доводи до ограничења конкуренције. Не постоји ни један разлог због чега би понуђачима представљало сметњу да докажу, како у својим понудама тако и у реализацији уговора да увек имају на располагању одређени број кадрова који ће несметано окончати закључени уговор на начин како је предвиђено.

**ПИТAЊE 6:**

На страни 11 у ставу 26 Конкурсне документације у делу Квалитет, обавезе и пенали наводи се да је обавеза Понуђача да: Уколико се констатује визуелно или пробом на градилишту или на други начин, да материјал није одговарајући, по захтеву Наручиоца Изабрани понуђач о свом трошку врши испитивање набављеног материјала сваке испоруке.

Предлажемо Наручиоцу да преформулише овај став тако да гласи:

“Уколико се констатује визуелно или пробом на градилишту или на други начин, да материјал није одговарајући, по захтеву Наручиоца Изабрани понуђач о свом трошку врши испоруку новог материјала према понуди и условима из конкурсне документацији ‘‘.

**ОДГОВОР 6:**

Наручилац остаје при свом захтеву. Уколико се испостави да материјал не испуњава тражене карактеристике, односно да није одговарајући, Наручиоцу није у интересу да као замену добије исти материјал. Уколико Наручилац посумња у квалитет уграђеног материјала, без обзира на техничке карактерактеристике наведене у техничком листу материјала, Изабрани понуђач је дужан да испитивањима материјала докаже исте.

**ПИТAЊE 7:**

На страни 11 у ставу 28 Конкурсне документације у делу Квалитет, обавезе и пенали наводи се да је обавеза Понуђача : Да критеријум прихватљивости извршених радова: температура не сме да буде виша од 50°C, осим на коморама прегрејача и местима металних делова везаних за котловске цеви или изложене ватри.

Критеријум прихватљивости да температуре не сме да буде виша од 50°C не зависи од Извођача, који радове изводи у свему по постојећем пројекту (са технологијом уградње и усвојеним карактеристикама материјала уз сталну контролу надзорног органа Наручиоца). Предлажемо Наручиоцу да се овај став обрише.

**ОДГОВОР 7:**

Пројекат предвиђа спољашњу температуру од 50°Ц за изолацију са карактеристикама наведеним у техничкој спецификацији и за дебљину коју дефинише пројекат, тако да температура од 50° C зависи искључиво од Извођача под условом да испоштује техничке карактеристике и дебљину материјала, у свему према пројекту. Наручилац остаје при свом захтеву.

**ПИТAЊE 8:**

На страни 11 у ставу 29 Конкурсне документације у делу Квалитет, обавезе и пенали наводи се да је обавеза Понуђача : Током гарантног периода Изабрани понуђач врши, заједно са Наручиоцем контролу изведених радова: контактним мерењем, а визуелно у застоју блока. Све неисправности Изабрани понуђач мора да отклони о свом трошку.

Предлажемо Наручиоцу да се овај став допуни реченицом: “ако је неисправност последица неквалитетно изведених радова или неодговарајућег материјала који је уграђен’’.

**ОДГОВОР 8:**

Наручилац остаје при свом захтеву. Грађевинским дневником ће бити евидентиране тачне позиције уграђене изолације, које ће накнадно бити контролисане визуелно и контактним мерењем. Уколико се испостави да изолација не испуњава температурне услове или није правилно постављена, тј. да постоје било какве неправилности у уграђивању исте, Изабрани понуђач мора да их отклони о свом трошку.